“กรภัทร” มองฟันด์โฟลว์ไหลออก แนะเก็บหุ้น “โรงไฟฟ้า-เทคโนโลยี”
“กรภัทร วรเชษฐ์” ชี้จีนล็อกดาวน์ทำฟันด์โฟลว์ต่างชาติไหลออกหุ้นไทยต่อ เตือนนักลงทุนระวังหุ้นที่อิงฟันด์โฟลว์ พร้อมแนะเก็งกำไร กลุ่มโรงไฟฟ้า เทคโนโลยี 4 หุ้นเด่น GULF-GUNKUL-GPSC-BE8 พ่วง DELTA คาด Q3 โตเด่น
“กรภัทร วรเชษฐ์” ชี้จีนล็อกดาวน์ทำฟันด์โฟลว์ต่างชาติไหลออกหุ้นไทยต่อ เตือนนักลงทุนระวังหุ้นที่อิงฟันด์โฟลว์ พร้อมแนะเก็งกำไร กลุ่มโรงไฟฟ้า เทคโนโลยี 4 หุ้นเด่น GULF-GUNKUL-GPSC-BE8 พ่วง DELTA คาด Q3 โตเด่น
8 ก.ย. 2565

นายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บริษัทหลักทรัพย์ โนมูระ พัฒนสิน จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ (8 ก.ย. 65) ว่า ตลาดหุ้นไทยวันนี้ SET กรอบการเคลื่อนไหวจะปรับขึ้นค่อนข้างแคบให้กรอบแนวต้านอยู่ที่ 1,645-1,650 จุด ส่วนแนวรับอยู่ที่ 1,624-1,615 จุด สำหรับประเด็นที่ต้องจับตามองคือ ราคาน้ำมันที่ปรับตัวลดลง รวมถึงตัวเลขเงินเฟ้อของสหรัฐที่คาดว่าจะลดระดับลงมา และจะทำให้ตลาดหุ้นสหรัฐดีดตัวกลับขึ้นมาได้
ทั้งนี้ในช่วงนี้อาจมีฟันด์โฟลว์ต่างชาติไหลออก จึงอยากให้นักลงทุนระวังหุ้นที่อิงกับฟันด์โฟลว์ โดยเฉพาะกลุ่มธนาคารที่ช่วงนี้แผ่วลงมาจากฟันด์โฟลว์ไหลออก แต่ยังเชื่อว่าอีกสักระยะจะดีดตัวกลับขึ้นมาได้อีกครั้ง เพราะช่วงนี้จีนล็อกดาวน์ประเทศ ซึ่งไทยต้องพึ่งพานักท่องเที่ยวจีนในการขับเคลื่อนเศรษฐกิจ คาดว่าหากจีนยกเลิกล็อกดาวน์ฟันด์โฟลว์จะไหลกลับเข้าตลาดหุ้นไทยอีกครั้ง  สำหรับช่วงนี้ SET บวกขึ้นมาจากแรงซื้อจากสถาบันในประเทศ
สำหรับหุ้นกลุ่มที่แนะนำ คือ กลุ่มเทคโนโลยี กลุ่มการบริโภค หุ้นที่Anti-Commodity กับราคาน้ำมัน อย่างหุ้นกลุ่มโรงไฟฟ้า  โดยหุ้นเด่น ที่แนะนำ คือ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ต่อมาคือ บริษัท กันกุลเอ็นจิเนียริ่ง จำกัด (มหาชน) หรือ GUNKUL  นอกจากนี้ยังที บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ราคาเป้าหมาย 90 บาท  แนวต้านที่ 68 บาท
ส่วนกระแสเทคโนโลยีที่มาแรง แนะนำ บริษัท เบริล 8 พลัส จำกัด (มหาชน) หรือ BE8 คาดว่าจะมีการเติบโตอย่างงต่อเนื่องจากการบริการที่ครบวงจรมากขึ้น ราคาเป้า 88 บาท แนวรับ 57.50 บาท ส่วนหุ้นกลุ่มถ่านหินคาดว่าจะยังคงดีต่อเนื่องเช่นกัน เพราะยูโรโซนยังคงสต๊อกถ่านหินสำรองใช้ในช่วงฤดูหนาว ส่วนบริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ที่ขึ้นมาร้อนแรงช่วงนี้ แนะนำว่า ก็ยังสามารถเข้าซื้อเก็งกำไรได้หากราคาย่อตัวลงมา มองว่า ผลประกอบการไตรมาส 3 จะยังดี จากปัจจัยบวกความต้องชิป อีวีออโต้ ที่จะสูงขึ้นอย่างต่อเนื่อง